Setu aze peder danevell dous-chwerv digant ur Per Denez awenet. E stil, war un dro randonus ha kelchius gant e bajennadoù stank a skritur hep rannbennadoù, en em siler ennañ evel en ur re chaosonoù kozh.  Kontañ a ra peder istor disheñvel-mat, dedennus pep hini diouzh he mod. Non ket a-du  kement-se gant testenn ar 4vare pajenn golo a ginnig an testennoù-se evel testennoù dezho holl merk un tonkadur kriz. Evel just ne vez ket lammet gant al levenez e-kerzh lenn, ha gwir eo ez eus chwervoni e planedenn an tudennoù ingal, met ken bras all eo bezañs an douster enno. Neo ket ul levr a vezer tromatizet gantañ, tamm ebet.  Plijadur am bez o lenn seurt skridoù, dous an tonioù anezho evel reoù ul livadenn dre zour. Diskuizhus eo, ha kelennus war un dro o vezañ mint savet gant gwiridigezh hag  ampartiz.